Ханс Лорбеер
Песен на щастлива майка

Превод от немски: Димитър Стоевски, —

chitanka.info

Гледай, чедо, мракът слиза —

с бавни крачки морен влиза

всеки в своя дом за сън.

Този ден се свършва вече

и потегля в път далечен

по света широк навън.

Чедо, тихо и потайно

тук от краища незнайни

синя нощ ще долети.

Тихо тя ще те целуне

и тогава в зрака лунен

кротко ще заспиш и ти.

Спи ми, чедо, в мир родено —

мирна цялата вселена

ти сънувай навсегда!

Ти насъне, ний наяве

тоя вечен мир ще славим,

че мирът е свобода.

Спи и знай: ще бъде скоро

в мир за теб и всички хора

свят прекрасен изграден!

Днес над твойта люлка, чедо,

греят нашите победи —

твоят сън е сбъднат ден.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.